[{"text_idx": "#000000", "text": "Verkinto: Sten JohanssonSpeco: romanoHaveblo: En stokoPrezo: \u20ac19.23Eldonjaro: 2015Formo: libro glubinditaPriskribo: Sten Johansson uzas fascinajn rakonto-teknikojn en c\u0302i tiu psikologia romano pri krimo.Pag\u0302oj: 179Larg\u0302o: 140 mmAlto: 220 mmISBN: 978-1-59569-300-6Recenzo: De Nikolao Gudskov: La tuta vivo rigarde el prizonoDe Anina Stecay: Forpus\u0302itaj memoroj jukasDe Valentin Melnikov: SkabioDe Paulo Se\u0301rgio Viana: MOV01972De Martine Freyddier: Skabio Skabio: Sten Johansson verkis bonan psikologian romanon pri... jes, pri kio? G\u0302is lastmomente ne klarig\u0302as,\nc\u0302u la c\u0302efrolulo, Stefan, vere murdis au\u0306 mortigis aliajn homojn au\u0306 c\u0302u nur temas pri hazardoj. C\u0302iu c\u0302apitro kondukas la leganton al pli frua periodo en la vivo de Stefan. Pro tio, mi ja hezitas diri,\nc\u0302u la verko estas rekomendinda por komencantoj - lau\u0306 lingvaj\u0302o g\u0302i certe tau\u0306gas por ili, sed c\u0302ar la direkto de la rakonto estas iom komplika, mi dubas.\nPor aliaj la romano certe estas tre leginda!\n(Katinjo - Internacia Esperanto-Sumoo Julio 2015)Pritakso: Aldoni mian pritakson"}, {"text_idx": "#000002", "text": "La tuta vivo rigarde el prizono"}, {"text_idx": "#000004", "text": "La libro apartenas al la g\u0302enro de pure psikologia romano. La protagonisto Stefan partoprenas\nen renkontig\u0302o de la lernejaj samklasanoj, kiujn li ne vidis 25 jarojn, kaj poste li\nsubite estas arestita pro tio, ke li post foriro de la arang\u0302o c\u0302u-murdis iun sian iaman\nkamaradon. Do li pasigas la tempon en izola karcero, dum dau\u0306ras la polica esploro."}, {"text_idx": "#000005", "text": "Turmentoj de izolo kondukas lin al rememoroj pri la tuta vivo kaj c\u0302efaj personaj travivaj\u0302oj.\nLa teksto prezentas ilin ne sinsekve, sed poepizode en iom libera ordo, g\u0302enerale kondukante\nal c\u0302iam pli profunda pasinteco. El tiuj fragmentoj devus kolektig\u0302i, kiel mozaiko au\u0306\npuzlo, plena bildo de lia vivo. Por psikologia romano necesus, ke tia bildo donu koheran\nkomprenon pri la personeco de la protagonisto kaj (se temus pri krimo vere farita\nde li) \u2013 klarigu la internajn kau\u0306zojn de g\u0302i."}, {"text_idx": "#000007", "text": "Kun lia persona karakterizo ankau\u0306 ne estas ligitaj liaj profesiaj okupoj pri demografio;\nla leganto povas eksupozi, ke la profesio por Stefan estas elektita de la au\u0306toro nur\npor komuniki siajn proprajn ideojn pri certaj demografiaj kaj proksimaj problemoj!\nSekve, la kohera bildo de la personeco ne rezultis, kaj en tiu senco la tasko de psikologia\nromano ne estas g\u0302is la fino plenumita, kvankam c\u0302iu aparta epizodo estas verkita majstre."}, {"text_idx": "#000008", "text": "Skabio, kiu obsedas Stefanon en la prizono, estas jen menciata, jen tute forgesata\nde la au\u0306toro, kaj g\u0302ia simbola signifo por ion malkovri en la personeco de Stefan restas\niom nebula. Tio, lau\u0306 mi, montras, ke Sten Johansson estas pli granda majstro kiel\nau\u0306toro de ne tro longaj rakontoj ol kiel romanisto."}, {"text_idx": "#000009", "text": "Estas kelkaj g\u0302uigaj plusoj en la romano \u2013 malmultaj (bedau\u0306rinde!) akcesoraj pensoj de la au\u0306toro pri iuj aferoj, ne havantaj\nrilaton al la enhavo. Ekzemple, al mi \u2013 eble, pro tio, ke mi, kiel Stefan, devas fojfoje instrui al studentoj sciencologion\n\u2013 tre plac\u0302is komparo de la filozofio de K. Popper kun unu ideo de Winnie-la-Pu: \u201eS\u0302ajne li adoptis la Pu-an filozofion pri tio kiel serc\u0302i kaj trovi. Iam Pu kaj amikoj\nne trovis la vojon hejmen, sed c\u0302iam revenadis al la kavo, de kie ili ekiris. Tiam\nPu proponis anstatau\u0306e serc\u0302i tiun kavon, por trovi ion, kion ili ne serc\u0302is, kio eble\nestos tio, kion ili ja serc\u0302is, ekzemple la hejmon.\u201d (p. 35). Nu, mi nepre mencios tian traktadon al miaj studentoj sekvontfoje!"}, {"text_idx": "#000010", "text": "Do, g\u0302enerale, mi povas konkludi, ke la libro apartenas al la bonstila esperantlingva\nliteraturo, sed kiel psikologia romano g\u0302i ne estas tre sukcesa."}, {"text_idx": "#000011", "text": "Skabio estas psikologia romano pri krimo.\nStefan vekig\u0302as en malliberejo kaj atendas sen okupo. Lia pasinta vivo revenas al li kaj fojfoje lia atendo en prizono estigas angoron kaj mensan konfuzon."}]